Obec Stožok , 962 12 Detva

Z Á P I S N I C A

z XII. riadneho zasadnutia Obecného zastupiteľstva

Dátum konania : 14.12.2012 o 18:00 hodine. 

Prítomní : podľa priloženej prezenčnej listiny

Program 

1. Otvorenie zasadnutia, určenie zapisovateľa

2. Schválenie programu OZ

3. Určenie overovateľov zápisnice, voľba  návrhovej komisie

4. Návrh rozpočtu na r. 2013-2015

5. Rozpočtové opatrenie č. 3/2012

6. Návrh VZN o miestnych daniach a miestnom poplatku za KO a DSO, VZN o príspevku na žiaka MŠ a CVČ

7. Návrh plánu kontrolnej činnosti na I.polrok 2013 a kontroly vykonané hlavným kontrolórom

8. Rôzne – veľkoobjemový kontajner, ťažba zlata, dotácie o na mzdy a prevádzku CVČ v Detve, schválenie dotácie na VO

9. Záver

1. Otvorenie zasadnutia určenie zapisovateľa

Starostka v úvode XII. riadneho zasadnutia OZ všetkých prítomných privítala, skonštatovala,  že je prítomných 7 poslancov, čím je OZ uznášania schopné. Za zapisovateľku  XII. zasadnutia OZ určila   Martinu Hlaváčovú

2.  Schválenie programu zastupiteľstva

Starostka poslancom prečítala program, ktorým sa má riadiť XII. riadne OZ.

Poslanci schválili program OZ.

Za : 7

Proti :

-
Zdržal sa :   -

3. Určenie overovateľov zápisnice, voľba  návrhovej komisie

Za overovateľov zápisnice boli navrhnutí : Bc. Jozef Petrinec, Anna Ďurišová

Za : 7

Proti :

-
Zdržal sa :  - 

Do návrhovej komisie  boli navrhnutí :  Ing. Andrea Nemcová, Peter Nôta

Za :7
 
Proti :
           -
Zdržal sa :   -

4. Návrh rozpočtu na r. 2013 – 2015

Obecné zastupiteľstvo schválilo  programový rozpočet na rok 2013 

celková výška príjmov  427 050,00 €



    

celková výška výdavkov  427 050,00 €  a  berie na  vedomie  informáciu o  Programovom rozpočte na r. 2014-2015.

Pán poslanec Bc. Jozef Petrinec mal pripomienku, aby sa do rozpočtu doplnil ako dopadol rok 2012, pani starostka ho však informovala, že tieto správy dostanú na ďalšom zastupiteľstve. K rozpočtu si pripravil stanovisko aj pán Ing. Sivok Ivan ako hlavný kontrolór obce, ktorý informoval, že bude potrebné upraviť kapitálové výdavky, nakoľko sme získali projekt na verejné osvetlenie. Pri tejto príležitosti starostka informovala o projekte na verejné osvetlenie, na ktorý sme dostali dotáciu. O túto žiadali v okolí asi všetky obce, a po poslednom kole, dotáciu na VO získali Kriváň, Stožok a Vígľaš,  skonštatovala.

Pán poslanec Bc. Petrinec pripomienkoval k rozpočtu na ďalšie roky, že sa mu nepáči zvyšovanie odmien mimopracovného pomeru, a taktiež poplatkov(dohody) za noviny. Starostka oponovala, že dnes žiaľ nikto zadarmo nič robiť nebude, a ak robíme projekty Vo projekty nikto zadarmo nespraví, minimálna cena za VO je 400€, veď si môžete pozrieť, koľko sa za tento rok robilo projektov, a čo sa týka aktivačných sú dvaja na celý kataster a za pokosenie si zaslúžia odmenu, veď dostávajú mesačne 60€, tak zvážte, či si za celé leto, čo robia, nezaslúžia odmenu vo forme dohody na 130€, dodala pani starostka.

Za :7
 
Proti :
           -
Zdržal sa :   -

5. Rozpočtové opatrenia

Obecné zastupiteľstvo schválilo zmenu rozpočtu rozpočtovým opatrením č. 3/2012, v zmysle zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov, §14, ods. 2, písm. b).

Celkové príjmy: 666 904 €

Celkové výdavky: 666 904 €

Za :7
 
Proti :
           -
Zdržal sa :   -

6. Návrh VZN   o    miestnych  daniach  a     miestnom  poplatku  za  KO  a     DSO, VZN o príspevku na žiaka MŠ a CVČ

Starostka vyzvala poslancov, aby sa vyjadrili k VZN o miestnych daniach a poplatkoch za KO , pán poslanec pripomienkoval, že VZN sa zmenila a to vo formulácii, starostka oponovala, že platby sa nemenili len pre právnické osoby a o tom sa hovorilo na predchádzajúcom zastupiteľstve, dodala. Kvôli zmenenému zákonu sa zmenili poplatky  za vývoz VOK, nemôže byť dvojaký zber aj množstevný aj kuka nádoby za kalendárny deň, preto sa zmenil poplatok za vývoz pre PO, pre fyzické osoby zostal poplatok taký, ako bol. Poslanec Bc. Petrinec Jozef v § 2 odporučil doplniť a vymenovať všetky štyri dane do VZN. V § 8 ďalej pripomienkoval, že sa upravila úľava pri dani z nehnuteľnosti.  Na túto pripomienku mu odpovedala starostka, že úľavy nemôžeme deliť vekom, iba  ZŤP, inak sa to považuje za diskrimináciu. Starostka informovala, že úprava vo VZN prebehla na základe školenia, ktoré absolvovali spolu s ekonómkou Ing. Miroslavou Sabolovou. Úľavy sa nemôžu udeľovať naraz napr. aj v hmotnej núdzi aj nad 70 rokov. Z VZN bolo vylúčené oslobodenie farských pozemkov, ktoré sa oslobodzovať nemôžu,  od poplatku môžu byť oslobodené cintoríny, kostoly, kde sa vykonávajú náboženské obrady. Pán poslanec Bc. Petrinec pokračoval, že došlo ku zmene v členení časti 1, 2, 3, kde sa nachádzajú psy, je to teraz presne stanovené na domy. Starostka pripomenula, že táto zmena vznikla taktiež z novely zákona, kde podľa nového musí byť uvedené číslo domu alebo číslo parcely, nie časť obce, pri ktorých sme mali neoficiálne názvy a keďže nemáme ulice, museli sme zadať konkrétne čísla domov. Ďalej pokračoval pán poslanec Bc. Jozef Petrinec, že sa z VZN odstránil poplatok za psa pre chránenie objektu PO, starostka odpovedala, že momentálne si žiadna právnická osoba psa neprihlási na firmu, vždy to urobí na FO, preto to odstránenie z VZN. Na záver starostka skonštatovala, že sme si dávali pozor, pri zostavovaní VZN, aby formulácie boli správne a podľa zákona.

Za : 6
 
Proti :
           -
Zdržal sa : 1

7. Návrh plánu kontrolnej činnosti na I. polrok 2013 a  kontroly  vykonané  hlavným kontrolórom

V zmysle zákona 369/1990 Zb. O obecnom zriadení v znení neskorších noviel, podľa § 18f, ods. 1, písm. E, predkladám obecnému zastupiteľstvu túto správu o kontrolnej činnosti na rok 2012.   Ing. Ivan  Sivok   informoval o   kontrolách, ktoré boli vykonané v roku 2012 a to konkrétne: 

1. kontrola prijatých uznesení obecným zastupiteľstvom

2. kontrola dodržiavania zákona č. 502/2001 Z.z. o  finančnej  kontrole,  zameraná  na vykonávanie predbežnej finančnej kontroly

3. kontrola plnenia zákona č. 431/2002 Z.z. o účtovníctve so zameraním na vykonávanie inventarizácie pokladne, minimálne štyrikrát ročne.

4. Kontrola  dodržiavania   zákona     č. 583/2004 Z.z. o     rozpočtových     pravidlách samosprávy, hlavnou  prioritou   je zabezpečenie vyrovnaného alebo prebytkového bežného rozpočtu.

5. Kontrola dodržiavania zákona č. 25/2006 Z.z. O verejnom obstarávaní s dôrazom na oblasť zákaziek s nízkou hodnotou

6. kontrola dodržiavania zákona č. 138/1991 Zb. O majetku obcí, hlavne v situáciách prevodov majetku.

Ďalej pán kontrolór svoju činnosť orientoval aj do oblasti konzultácií v jednotlivých otázkach chodu obce, ako aj do tvorby a prípravy dokumentov dôležitých pre činnosť a život obce ako sú rozpočet  obce, záverečný účet obce a jednotlivé VZN. Vzhľadom na predložené plány kontrolnej činnosti v roku 2012, skonštatoval, že jednotlivé úlohy a ciele boli splnené. Taktiež v správe pripomenul, že v roku 2013 nás čakajú nemalé problémy, hlavne v oblasti  finančného krytia jednotlivých akcií organizovaných obcou a taktiež dodržiavania záväzkov v oblasti vytvárania úspor v rozpočte výdavkov roku 2012 a prijatého memoranda v tejto oblasti a prijatých záväzkov valorizácie platov v školstve.

8. Rôzne – veľkoobjemový kontajner, ťažba zlata, dotácie o na mzdy a prevádzku CVČ v Detve, schválenie dotácie na VO

Starostka informovala o žiadostiach na poskytnutie dotácii, ktoré si zaslali  CVČ Trend Detva, CVČ MAJA Detva, CVČ Krupina. Ďalej pokračovala, že na jedno dieťa dostávame 56€ a nakoľko všetky poukazy išli do iných centier voľného času, a naše centrum dostalo asi 4 poukazy, tým pádom sme prispeli detvianskemu CVČ a CVČ Maja a v porovnaní so zoznamami, ktoré poslali sa deti prekrývajú, dve CVČ žiadajú príspevky na tie isté deti. Starostka predstavila svoj návrh, keďže máme vlastné CVČ, naše  deti môžu chodiť do CVČ Stožok. Obec Stožok zamieta poskytnutie dotácie CVČ Trend Detva, CVČ MAJA Detva, CVČ Krupina.

Poslanci obdržali plán zasadnutí a rok 2013, starostka ich upozornila, aby si ho pozreli, či každému vyhovujú termíny, aby sa v prípade potreby upravili.

VOK policajti zamietli podanie pani starostky, nakoľko nevedia čí kontajner naozaj je a odporučili nás na občiansky súd. Starostka hovorila s pánom primátorom a ten jej prisľúbil, že môže v tejto veci robiť čokoľvek, že stojí za ňou. Starostka ďalej informovala, že napíše pánovi Bystrianskemu o pozvaní TV Markízy na OZ,  a ak ani medializácia nepomôže, pošle žiadosť na občiansky súd, lebo to, že je kontajner v našom vlastníctve, dokázať vieme, dokončila.

Ťažba zlata - ako všetci viete, bol schválený dobývací priestor, dúfam, že sa to nepodarí, písali sme  aj teraz podporné stanoviská k zastaveniu ďalších krokov v tejto veci, informovala pani starostka.

Pani starostka ďalej informovala o prosbe pána Jozefa Melicha o finančnú pomoc pre Radovana Valacha, starostka pokračovala, že nie je za to, aby sa mu dali peniaze, radšej ak by  mu každý kúpil nejakú stravu, aby mal na sviatky, pretože nemá žiadne peniaze, zobrali mu všetky, keď ho okradli v Detve. Pani poslankyňa Ing. Nemcová navrhla, aby sa vyzbierali, kto koľko chce dať a urobí sa spoločný nákup.

Silvester – starostka informovala, že na Silvestra sa urobí spoločné  varenie Silvestrovského punču na tržnici pri bytovkách.

Ohŕňanie snehu – pán poslanec Bc. Petrinec Jozef, pripomenul odhŕňanie snehu Kollárová, Pĺžikovci, starostka informovala, že cesty sa aj posýpajú aj odhŕňajú.

9. Záver

Starostka  ukončila XII. riadne zasadnutie OZ a prítomným poďakovala za účasť. 

Výpisy z  uznesení z XII. zasadnutia OZ 

dňa 14.12.2012 

K bodu1,2,3, OZ prijíma uznesenie č. 137 /12 – OZ

O b e c n é  z a s t u p i t e ľ s t v o 

A/    S ch v a ľ u j e

1. Program ktorým sa bude riadiť XII. riadne zasadnutie OZ

2. Overovateľov zápisnice : Bc. Jozef Petrinec, Anna Ďurišová

3. Návrhovú komisiu: Ing. Andrea Nemcová, Peter Nôta

            4. Zapisovateľa: Martina Hlaváčová

C/ B e r i e   n a   v e d o m i e

1. Kontrolu uznesení z predchádzajúceho OZ

K bodu 4/ OZ prijíma uznesenie č. 138 /12 – OZ

O b e c n é  z a s t u p i t e ľ s t v o 

A/    
S c h v a ľ u j e


1. Programový rozpočet na rok 2013 – celková výška príjmov  427 050,00 €







    celková výška výdavkov 427 050,00 €

C/    B e r i e   n a   v e d o m i e

1. Programový rozpočet na r. 2014-2015

K bodu 5 / OZ prijíma uznesenie č. 139 /12 – OZ

O b e c n é  z a s t u p i t e ľ s t v o 

A/    
S c h v a ľ u j e

1. Zmenu rozpočtu rozpočtovým opatrením č. 3/2012, v zmysle zákona č. 583/2004 Z.z.

 o rozpočtových pravidlách územnej samosprávy a o zmene a doplnení niektorých zákonov, §

14, ods. 2, písm. b).

Celkové príjmy: 666 904 €

Celkové výdavky: 666 904 €

K bodu 6 / OZ prijíma uznesenie č.140/12 – OZ

O b e c n é  z a s t u p i t e ľ s t v o 

A/    
S c h v a ľ u j e

1. VZN č. 1/2013 o miestnych daniach a miestnom poplatku za komunálny odpad a  DS

2. VZN č. 2/2013  o výške príspevku pre školy a školské zariadenia v zriaďovateľskej  pôsobnosti obce Stožok

K bodu 7/ OZ prijíma uznesenie č. 141/12 – OZ

O b e c n é  z a s t u p i t e ľ s t v o 

        A/    S ch v a ľ u j e

1. Plán kontrolnej činnosti hlavného kontrolóra na I. polrok 2013

C/    B e r i e   n a   v e d o m i e

1. Kontroly vykonané hlavným kontrolórom

K bodu 8/ OZ prijíma uznesenie č. 142/12 – OZ

O b e c n é  z a s t u p i t e ľ s t v o


A/    S ch v a ľ u j e

1. Plán zasadnutí OZ na rok 2013

2. Finančnú zbierku poslancov pre Radomíra Valacha na vykonanie nákupu na vianoce a silvestra.


C/    B e r i e   n a   v e d o m i e

1. Informáciu o zamietnutí podania za krádež kontajnera

2. Informáciu o schválení dobývacieho priestoru – ťažba zlata Detva

3. Akciu Silvestra 2013 – varenie silvestrovského punču na tržnici pri bytovkách

4. Informáciu o odhŕňaní a posype ciest 

D/    Z a m i e t a

1. Poskytnutie dotácie na chod CVČ Trend Detva, CVČ MAJA Detva, CVČ Krupina








Jana Klimová








starostka obce


Overovatelia zápisnice:


Bc. Jozef Petrinec

…...............................................


Anna Ďurišová

…...............................................

